
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 3 noiembrie 2004

Nr.29/274

R A P O R T

asupra proiectului de Lege pentru aprobarea Ordonanţei de urgenţă a Guvernului nr.73/2004 privind instituirea subvenţiilor individuale de sprijin pentru cazare pentru studenţii care locuiesc în alte spaţii decât căminele instituţiilor de învăţământ superior de stat

1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X..633 din 27 octombrie 2004, Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu proiectul de Lege pentru aprobarea Ordonanţei de urgenţă a Guvernului nr.73/2004 privind instituirea subvenţiilor individuale de sprijin pentru cazare pentru studenţii care locuiesc în alte spaţii decât căminele instituţiilor de învăţământ superior de stat.

Proiectul de lege  a fost avizat de Consiliul Legislativ. Proiectul de lege  are ca obiect de reglementare acordarea unei subvenţii pentru acoperirea parţială a cheltuielilor de cazare a studenţilor, cu îndeplinirea unor condiţii privind: domiciliul sau reşedinţa în altă localitate decât aceea a instituţiei în care studiază; venitul minim brut lunar pe membru de familie care să nu depăşească salariul minim pe economie, respectiv 2,8 milioane lei; să aibă vârsta de până la 29 ani; optează pentru subvenţie şi nu au primit sau solicitat un loc de cazare în căminele studenţeşti ale instituţiei de învăţământ superior în care frecventează cursurile.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României, republicată.

3. La lucrări au fost prezenţi toţi membrii Comisiei. La dezbaterea proiectului de lege a participat ca invitat dl.Radu Damian, secretar de stat – Ministerul Educaţiei şi Cercetării.

4. Proiectul de lege a fost adoptat de Senat în şedinţa din 21 octombrie 2004. Camera Deputaţilor este Camera decizională.
În urma dezbaterii, în şedinţa din 2 noiembrie 2004, Comisia, cu unanimitate de voturi, aprobă proiectul de lege în forma adoptată de Senat.

SECRETAR

